***CONTRACT de SERVICII***

**Nr............... /.....................**

1. **Părţile**

În temeiul Legii nr. 98/2016 privind achizițiile publice și a Hotărârii de Guvern nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru s-a încheiat prezentul contract de prestări de servicii, între:

**DIRECȚIA GENERALĂ DE ASISTENȚĂ SOCIALĂ ȘI PROTECȚIA COPILULUI**

**IALOMIȚA** cu sediul în municipiul Slobozia, str.Constantin Dobrogeanu Gherea, nr.1, jud. Ialomiţa, telefon nr. +40 243.231088, fax nr +40243.233.407; cod fiscal 960462, cod IBAN RO94TREZ24A680400710300X, deschis la Trezoreria Slobozia, cod poştal 920032, e-mail: office@dpcialomita.ro, reprezentată prin Director General-Paul Marcu și Director Economic- Lucreția Buda , în calitate de **ACHIZITOR,** pe de o parte,

**și**

..................................................., cu sediul în............................, ţel. /fax:...................., e-

mail:................................., cod unic de înregistrare.........................., număr de înregistrare la

Registrul Comerţulului.........................., cont.................................., deschis la Trezoreria

.................................., reprezentată prin...............................având funcţia...............................

de , în calitate de **PRESTATOR** , pe de altă parte.

1. **Definiţii**
   1. - În prezentul contract următorii termeni vor fi interpretaţi astfel:
2. **contract** - prezentul contract şi toate anexele sale;
3. **achizitor şi prestator** - părţile contractante, aşa cum sunt acestea numite în prezentul contract;
4. **preţul contractului** - preţul plătibil prestatorului de către beneficiar, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
5. **servicii** - activităţile a căror prestare face obiectul contractului;
6. **forţa majoră Forța majoră** - (art.1351, alin.(2) Cod Civil) – este orice eveniment extern, imprevizibil, absolut invincibil și inevitabil
7. **Formular de ofertă** - actul juridic prin care operatorul economic îşi manifestă voinţa de a se angaja din punct de vedere juridic într-un contract de achiziţie publică; oferta cuprinde propunerea financiară şi propunerea tehnică.
8. **Caiet de sarcini (instrucțiuni)** – conţin în mod obligatoriu specificaţii tehnice. Specificaţiile tehnice reprezintă cerinţe, prescripţii, caracteristici de natură tehnică, ce permit fiecărei lucrări său serviciu să fie descrisă în mod obiectiv astfel încât să corespundă necesităţii autorităţii contractante. Specificaţiile tehnice definesc, după caz şi fără a se limita la cele ce urmează, caracteristici referitoare la nivelul calitativ, tehnic şi de performanţă, cerinţe privind impactul asupra mediului înconjurător, siguranţa în exploatare, dimensiuni, terminologie, simboluri, teste şi metode de testare, ambalare, etichetare, marcare şi instrucţiuni de utilizare a produsului,tehnologii şi metode de producţie, precum şi sisteme de asigurare a calităţii şi condiţii pentru certificarea conformităţii cu

standarde relevante sau altele asemenea.

1. **Grafic de prestare a serviciilor** – eşalonarea serviciilor în ordine cronologică, pe categorii şi faze, în limita termenului de prestare propus prin formularul de ofertă.
2. **Propunerea financiară** - parte a ofertei ce cuprinde informaţiile cu privire la preţ, tarif, alte condiţii financiare şi comerciale corespunzătoare satisfacerii cerinţelor solicitate prin documentaţia de atribuire;
3. **Durata contractului** – limitele de timp în care contractul produce efecte juridice (de la data încheierii până la semnarea contractului de finanțare).
4. **Durata de prestare** - durata de timp angajată prin oferta de prestare conform graficului de eşalonare a serviciilor,
5. **Obiectul contractului** - executarea şi finalizarea serviciilor definite în caietul de sarcini
6. **zi** - zi calendaristică; lună-lună calendaristică, an - 365 de zile.
7. **Interpretare**
   1. În prezentul contract, cu excepţia unei prevederi contrare, cuvintele la forma singular vor include formă de plural şi viceversa, acolo unde acest lucru este permis de context.
   2. Termenul "zi" ori "zile" sau orice referire la zile reprezintă zile calendaristice dacă nu se specifică în mod diferit.
8. **Obiectul principal al contractului**
   1. Prestatorul se obligă, în concordanță cu cerințele cuprinse în caietul de sarcini să presteze servicii de consultanţă în implementarea proiectului ***,,Paşi spre viitor: 2 case de tip familial şi centru de zi pentru consiliere şi sprijin pentru copii şi părinţi”, cod SMIS 130618***, cu respectarea tuturor condițiilor impuse de achizitor, în perioadă convenită şi în conformitate cu obligaţiile asumate prin prezentul contract.
9. **Preţul contractului**
   1. Preţul convenit pentru îndeplinirea contractului, plătibil prestatorului de către achizitor, conform formularului de ofertă este de ..................... la care se adaugă T.V.A...................lei, conform legii. Această valoare va sta la baza calculului penalizărilor de întârziere, respectiv a daunelor interese, prevăzute la art.10.1 ,10.2 şi 10.4, 10.6 din prezentul contract.
   2. Preţul este ferm pe toată perioada contractului şi nu se poate modifica.
   3. Factura trebuie însoțită de raportul de activitate și de procesele-verbale de predare-primire pentru serviciile prestate.
10. **Durata contractului**

Prezentul contract intra în vigoare la data semnării de către ultima dintre părţi şi se desfăşoară pe perioada de implementare a proiectului, până la data de 31.03.2023, cu posibilitatea de prelungire, conform contractului de finanţare nr. 5977/25.08.2020.

* 1. Executarea contractului începe după constituirea garanției de bună execuție.
  2. Activitatea de consultanţă în implementarea proiectului se va desfășura pe toată perioada de implementare a proiectului ***”Paşi spre viitor: 2 case de tip familial şi centru de zi pentru consiliere şi sprijin pentru copii şi părinţi”, cod SMIS 130618***, inclusiv pe perioada pregătirii cererii de rambursare finale și a raportului final de progres.
  3. În cazul în care perioada de implementare a proiectului se va prelungi, contractul și durata de prestare a serviciilor de consultanţă în implementarea proiectului se vor prelungi corespunzător, prin act adițional, **valoarea contractului rămânând neschimbată.**
  4. Prezentul contract încetează să producă efecte la data îndeplinirii tuturor obligațiilor de către ambele părți.

1. **Documentele contractului**
   1. Documentele contractului sunt:
      1. caietul de sarcini;
      2. oferta, **respectiv propunerea tehnică şi propunerea financiară**, inclusiv clarificările din perioada de evaluare;
      3. garanţia de bună execuţie;
      4. Contractul de finanțare nr. 5977/25.08.2020, inclusiv anexele aferente.
2. **Obligaţiile prestatorului**
   1. Atribuţiile firmei de consultanţă specializată, care va răspunde de managementul de proiect contractat, conform cererii de finanţare, sunt următoarele:

* Elaborarea şi documentarea cererilor de plată/rambursare;
* Realizarea instruirii contractanţilor cu privire la documentele de plată;
* Realizarea raportărilor şi notificărilor specifice implementării proiectului conform prevederilor contractului de Finanţare/Modificări ale graficului de depunere a cererilor de rambursare, dacă este cazul;
* Asistentă în relaţia dintre Beneficiar şi AM POR pe parcursul implementării proiectelor; asistentă în derularea contractelor atribuite în cursul implementării proiectelor, a rezultatelor obţinute şi a indicatorilor de realizare;
* asistentă în realizarea procedurilor de comunicare între părţi (Beneficiar, Consultant, Diriginte de şantier, Constructor);
* asistentă în monitorizarea respectării regulilor privind vizibilitatea contribuţiei Uniunii Europene la proiect, în conformitate cu manualul de identitate vizuală;
* asistentă în culegerea de date şi realizarea rapoartelor de progres în conformitate cu cerinţele AM POR;
* asistentă în realizarea cash-flow-ului pentru toată durata de implementare a proiectelor;
* asistenta Responsabilului Financiar al Beneficiarului în ce priveşte procedurile aplicabile în cursul implementării proiectului.

Serviciile de consultanţă contractate vor fi asigurate de către firmă specializată în consultanta în managementul proiectului prin experţi cu calificare şi expertiza în managementul proiectelor. Pe toată durata de implementare a contractului, Consultantul va lua toate măsurile necesare pentru a preveni orice situaţie de natură să compromită realizarea cu imparţialitate şi obiectivitate a activităţilor contractuale.

Consultantul se va asigura şi va urmări ca oricare dintre membrii echipei să cunoască foarte bine şi să înţeleagă cerinţele, scopul şi obiectivele contractului. În toate cazurile în care înlocuirea unui responsabil este necesară, consultantul are obligaţia de a propune Autorităţii Contractante spre aprobare, ca înlocuitor, un responsabil care are cel puţin aceleaşi aptitudini, calificări şi acelaşi nivel de experienţa profesională ca responsabilul înlocuit, în termenul precizat în contractul de finanţare.

Consultantul va avea obligaţia raportării progreselor înregistrate, a problemelor înregistrate şi soluţiile adecvate pentru rezolvarea acestora. Consultantul va întocmi rapoarte necesare în cadrul proiectului. Rapoartele realizate, însoţite de facturile aferente, vor constitui bază legală pentru efectuarea plăţilor. Forma rapoartelor realizate va trebui să fie aprobată de beneficiar. Raportul final, va cuprinde o analiză tehnica şi financiară a proiectului; o evaluare a rezultatelor proiectului comparativ cu rezultatele aşteptate; analiză critică a oricăror probleme majore întâmpinate pe parcursul perioadei de implementare; recomandări pentru activităţi viitoare pentru a contribui la sustenabilitatea proiectului. Raportul va cuprinde recomandări privind perioada post implementare şi metode de realizare a indicatorilor – raport de durabilitate a proiectului.

* 1. *Prestatorul se obligă să despăgubească achizitorul împotriva oricăror:*
     + reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.) şi
     + daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din culpă achizitorului.
  2. Despăgubirile precizate mai sus se datorează doar dacă sunt produse din culpă prestatorului şi se referă doar la acest contract.
  3. (1) Prestatorul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu cerinţele achizitorului şi legislaţia în vigoare.

(2) Prestatorul se obligă să supravegheze şi să răspundă pentru calitatea serviciilor prestate, să asigure resursele umane, materialele, echipamentele şi orice alte asemenea, fie de natură provizorie, fie definitivă, cerute de şi pentru contract.

**8.5** Prestatorul este pe deplin responsabil pentru prestarea serviciilor înăuntrul termenelor stabilite prin prezentul contract. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

1. **Obligaţiile achizitorului**
   1. Achizitorul se obligă să recepţioneze serviciile prestate, prin întocmirea unui proces-verbal de recepție.
   2. Achizitorul se obligă să plătească preţul către Prestator pe baza facturii și a procesului verbal de recepţie.
   3. Achizitorul se obligă să pună la dispoziție toate datele, informațiile și documentele necesare prestării serviciilor **de consultanţă în implementarea proiectului *”Paşi spre viitor: 2 case de tip familial şi centru de zi pentru consiliere şi sprijin pentru copii şi părinţi”, cod SMIS 130618***.

**9.4.**-Achizitorul verifică și monitorizează desfăşurarea activităţilor prevăzute în propunerea tehnică şi caietul de sarcini.

1. **Sancţiuni pentru neîndeplinirea culpabilă a obligaţiilor**
   1. Pentru nerespectarea obligaţiilor ce revin prestatorului, conform prezentului contract, achizitorul are dreptul de a calcula şi pretinde penalităţi de întârziere în procent de **0,10% pe zi** aplicat asupra valorii obligaţiilor neonorate la termenele stabilite, începând cu ziua imediat următoare termenului de scadenţă şi până în ziua stingerii obligaţiei, inclusiv.
   2. Neefectuarea plăţilor facturilor la termenul precizat poate obliga achizitorul la plata unor penalităţi de întârziere în procent de **0,10% pe zi** aplicat asupra valorii obligaţiilor neonorate la termenele stabilite, începând cu ziua imediat următoare termenului de scadenţă şi până în ziua stingerii obligaţiei, inclusiv.
   3. Achizitorul este exonerat de plată majorărilor de întârziere în cazul în care prestatorul nu respectă obligaţiile ce-i revin cu privire la depunerea, în timp util, a tuturor documentelor justificative aferente plăţii.
   4. Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul reziliat de drept şi de a pretinde plata de daune-interese.
   5. Achizitorul îşi rezervă dreptul de a renunţa oricând la contract, printr-o notificare scrisă, adresată prestatorului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.
   6. Nerealizarea în totalitate a obiectului contractului, din vina exclusivă a prestatorului, dă dreptul achizitorului la daune interese ce vor fi calculate la nivelul a **10%** din valoarea contractului.
   7. Neexecutarea prevederilor contractuale în mod culpabil, dă dreptul achizitorului, în condițiile art. 1553 alin (2) partea finală din Codul Civil, să rezilieze de drept contractul, fără altă formalitate și fără intervenția instanțelor de judecată.
2. **Modalităţi de plată**
   1. Decontarea serviciilor prestate se va face în transe lunare, după depunerea rapoartelor de activitate.
   2. Rapoartele de activitate aferente lunii în curs, se vor depune până cel târziu la data de 10 a lunii următoare, cu excepţia raportului aferent ultimei luni de implementare a proiectului, pentru care data limita de depunere este de 25 a lunii respective.
   3. Achizitorul va plăti lunar serviciile de consultanţă în implementarea proiectului în baza următoarelor documente obligatorii, în original:

- factură emisă de prestatorul serviciilor.

- raport de activitate întocmit de prestatorul serviciilor.

- proces verbal de recepție a serviciilor, întocmit de comisia de recepție constituită.

* 1. Achizitorul se obliga să plătească preţul convenit în prezentul contract, în termen de maxim 30 zile de la recepţionarea documentelor, conform prevederilor legale.
  2. Pentru serviciile prestate, plata datorată de achizitor prestatorului este prețul declarat în propunerea financiară, anexă la contract.
     + Plăţile se vor face în RON, în contul de trezorerie notificat de Prestator Achizitorului.
     + Plăţile lunare vor evidenţia serviciile realizate efectiv şi recepţionate.
     + Serviciile prestate după finalizarea perioadei de implementare a proiectului, nu vor face obiectul plăţilor.
     + Facturile vor fi inscripţionate cu următoarele informaţii:

Proiect ***”Paşi spre viitor: 2 case de tip familial şi centru de zi pentru consiliere şi sprijin pentru copii şi părinţi”, cod SMIS 130618.***

1. **Codul de conduită**

**12.1**.-Prestatorul va acţiona întotdeauna loial şi imparţial şi ca un consilier de încredere pentru Achizitor, conform regulilor şi/sau codului de conduită al profesiei sale precum şi cu respectarea confidenţialităţii privind clauzele prezentului contract. Pe perioada executării contractului, Prestatorul se obligă să nu aducă atingere obiceiurilor politice, culturale şi religioase dominante în

România, respectând totodată şi drepturile omului.

**12.2.-**Plăţile către Prestator aferente contractului vor constitui singurul venit ori beneficiu ce poate derivă din prezentul contract, şi Prestatorul respectiv, personalul său salariat ori contractat, inclusiv conducerea să, nu vor accepta nici un comision, discount, alocaţie, plată indirectă sau orice altă formă de retribuţie în legătură cu sau pentru executarea obligaţiilor din prezentul contract.

**12.3**.-Prestatorul şi personalul său salariat ori contractat de acesta vor respecta confidenţialitatea, pe perioada executării prezentului contract, inclusiv pe perioada oricărei prelungiri a acestuia, precum şi timp 5 ani după încetarea acestuia. În acest sens, cu excepţia cazului în care se obţine acordul scris prealabil al Achizitorului, Prestatorul respectiv personalul său, salariat ori contractat de acesta, incluzând şi conducerea, nu vor comunica timp de 5 ani oricărei alte persoane sau entităţi, care nu este abilitată, nici o informaţie referitoare la prezentul contract sau despre care au luat cunoştinţă în perioada derulării acestuia şi nu vor face publică nici o informaţie referitoare la recomandările primite în cursul său ca rezultat al derulării lui, cu excepţia celor care prin natura lor sunt publice sau destinate publicului. Totodată, Prestatorul respectiv personalul său salariat ori contractat de acesta nu vor utiliza în dauna Achizitorului informaţiile ce le-au fost furnizate sau rezultatul studiilor, analizelor, cercetărilor desfăşurate în cursul său în scopul executării prezentului contract.

1. ***Conflictul de interese***

**13.1**.-În executarea serviciilor, Prestatorul este obligat, conform contractului, să ia toate măsurile necesare pentru evitarea oricărui conflict de interese în cazul experților implicați în activitatea echipei de monitorizare a proiectului, asigurându-se, între altele că experții propuși nu se află în niciuna din situațiile enumerate mai jos:

* 1. Fac parte din consiliul de administrație/organul de conducere sau de supervizare și/sau dețin părți sociale/acțiuni din capitalul subscris al unui birou/firme care a prezentat ofertă în cadrul procedurilor de achiziție ce fac obiectul contractului.
  2. Au orice alt interes, de natură patrimonială sau nepatrimonială în legătură cu achizițiile ce fac obiectul contractului.

**13.2**.-Orice conflict de interese apărut în timpul executării prezentului contract trebuie notificat în scris Achizitorului, în termen de 10 zile de la apariţia acestuia.

**13.3**.-Prestatorul nu are dreptul de a angaja, în scopul îndeplinirii prezentului contract, persoane fizice sau juridice care au fost implicate în procesul de verificare/evaluare a candidaturilor/ofertelor depuse în cadrul aplicării procedurii de atribuire aferentă acestuia, pe parcursul unei perioade de cel puţin 24 luni de la încheierea contractului, sub sancţiunea nulităţii prezentului contract pentru cauză imorală.

**13.4**.-În cazul în care Prestatorul încalcă dispoziţiile art.13.1 şi se demonstrează acest fapt, Achizitorul, fără afectarea dreptului acestuia de a obţine repararea prejudiciului, va putea decide denunţarea unilaterală a contractului.

***Clauze specifice***

1. **Garanţia de bună execuţie a contractului**

**14.1.**-Prestatorul are obligaţia de a constitui garanţia de bună execuţie a contractului în termen de 5 zile lucrătoare de la data semnării contractului, sub sancțiunea rezilierii acestuia.

**14.2.**-Prestatorul se obligă să constituie garanţia de bună execuţie a contractului, în cuantum de 10% din valoarea contractului, fără TVA.

**14.3**.- Garanția de bună execuție se constituie, în conformitate cu prevederile art. 40 din H.G. nr. 395/2016 și devine anexă la contract.

**14.4.**-Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă Prestatorul nu îşi execută, execută cu întârziere sau execută

necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, Achizitorul are obligaţia de a notifica acest lucru Prestatorului, precizând totodată obligaţiile care nu au fost respectate.

**14.5**.-Achizitorul va restitui garanţia de bună execuţie în termen de 14 zile de la îndeplinirea obligaţiilor asumate prin prezentul contract, dacă nu a ridicat până la acea dată pretenţii asupra ei.

**14.6.-**Garanţia de bună execuţie trebuie să fie irevocabilă.

1. **Recepţie şi verificări**
   1. Achizitorul, prin reprezentanţii săi împuterniciţi, are dreptul de a verifica modul de prestare a serviciilor pentru a stabili conformitatea lor cu specificaţiile din caietul de sarcini.
2. **Începere, întârzieri prestări servicii**
   1. Prestatorul are obligaţia de a începe prestarea serviciilor imediat după încheierea prezentului contract.
   2. În cazul în care prestatorul cumulează întârzieri, datorate în exclusivitate autorităţii contractante, părţile vor stabili de comun acord prelungirea perioadei de prestare a serviciului, prin încheierea unui act adiţional.
3. **Ajustarea preţului contractului**
   1. Pentru serviciile prestate, plata datorată de achizitor prestatorului este prețul declarat în ofertă, anexă la contract.
   2. Ajustarea preţului contractului – **nu este permisă**.
4. **Amendamente**
   1. Părţile contractante au dreptul, pe durata îndeplinirii contractului, de a conveni asupra modificării clauzelor contractului, prin act adiţional, în situația apariției unor circumstanțe imprevizibile ce nu au putut fi prevăzute la semnarea contractului.
5. **Cesiunea**
   1. Nu este permisă cesiunea creanţelor născute din prezentul contract, obligaţiile născute rămânând în sarcina părţilor contractante, astfel cum au fost stipulate şi asumate iniţial.
6. **Dreptul de proprietate intelectuală**
   1. Orice rapoarte şi date precum hărţi, diagrame, schiţe, instrucţiuni, planuri, statistici, calcule, baze de date, software şi înregistrări justificative ori materiale achiziţionate compilate sau realizate de Prestator, sau de personalul său salariat ori contractat în executarea contractului de servicii vor fi proprietatea achizitorului. După încetarea contractului de servicii, prestatorul va remite toate aceste documente şi date achizitorului. Prestatorul nu va păstra copii ale acestor documente ori date şi nu le va utiliza în scopuri care nu au legătură cu contractul de servicii fără acordul scris în prealabil al achizitorului.
   2. Orice rezultate ori drepturi, inclusiv drepturi de autor sau alte drepturi de proprietate intelectuală ori industrială, dobândite în prestarea prezentului contract vor fi proprietatea Achizitorului, care le va putea utiliza aşa cum va considera de cuviinţă, fără limitare geografică ori de altă natură, cu excepţia situaţiilor în care există deja asemenea drepturi de proprietate intelectuală ori industrială.
7. **Forţa majoră**

**17.2.** Forţa majoră se constată de către o autoritate competentă.

* 1. Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.
  2. Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.
  3. Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.
  4. Dacă forţa majoră acţionează sau se estimează că va acţiona o perioadă mai mare de **10 de zile,** fiecare parte va avea dreptul să notifice celeilalte părţi încetarea de plin drept a prezentului contract, fără că vreuna dintre părţi să poată pretindă celeilalte daune-interese.

1. **Soluţionarea litigiilor**
   1. Achizitorul şi prestatorul vor depune toate eforturile pentru a rezolva pe cale amiabilă, prin negociere, orice neînţelegere sau dispută care se poate ivi între ei în cadrul sau în legătură cu îndeplinirea contractului.
   2. Dacă, după **10 de zile** de la începerea acestor negocieri, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita că disputa să se soluţioneze de către instanţele judecătoreşti competente de la domiciliul achizitorului, potrivit dreptului comun.
2. **Rezilierea contractului**
   1. Achizitorul îşi rezervă dreptul de a rezilia contractul, în mod unilateral, în situaţia în care obiectul contractului nu mai există sau în alte situaţii similare prin notificarea prestatorului , în termen de 15 zile înaintea rezilierii.
   2. Încetarea contractului se poate realiza şi prin acordul de voinţă al părţilor.
3. **Comunicări**
   1. Orice comunicare dintre părţi, referitoare la îndeplinirea prezentului contract, trebuie să fie transmisă în scris.

**20.2** Orice document scris trebuie înregistrat atât în momentul transmiterii, cât şi în momentul primirii.

**20.3.** Comunicările între părţi se pot face şi prin fax sau e-mail, cu condiţia confirmării în scris a primirii comunicării.

1. **Legea aplicabilă contractului**
   1. Contractul va fi interpretat conform legilor din România.

Părţile au înţeles să încheie astăzi ............................, prezentul contract în 2(două) exemplare originale, câte unul pentru fiecare parte semnatară.

**ACHIZITOR:** **PRESTATOR :**

**D.G.A.S.P.C. IALOMIŢA**

DIRECTOR GENERAL,

Prof. Paul Marcu

DIRECTOR ECONOMIC,

Ec. Lucreţia Buda

SERVICIUL JURIDIC CONTENCIOS,